|  |
| --- |
|  |
|  | **Автор: Мухамеджанова Ж.А.,заңгер кеңесші****"Бiлiм алушылардың үлгерiмiн ағымдағы бақылау, аралық және қорытынды мемлекеттiк аттестаттау жүргiзудiң үлгi ережесiн бекiту туралы" Қазақстан Республикасы Бiлiм және ғылым министрiнiң 2008 жылғы 18 наурыздағы № 125 бұйрығына өзгерiстер енгiзу туралы****"Бiлiм алушылардың үлгерiмiн ағымдағы бақылау, аралық және қорытынды мемлекеттiк аттестаттау жүргiзудiң үлгi ережесiн бекiту туралы" Қазақстан Республикасы Бiлiм және ғылым министрiнiң 2008 жылғы 18 наурыздағы № 125 бұйрығына өзгерiстер енгiзу туралы**Қазақстан Республикасы Бiлiм және ғылым министрiнiң 2013 жылғы 28 маусымдағы № 241 бұйрығы. Қазақстан Республикасының Әдiлет министрлiгiнде 2013 жылы 22 шiлдеде № 8573 тiркелдi**БҰЙЫРАМЫН**:1. «Бiлiм алушылардың үлгерiмiн ағымдағы бақылау, аралық және қорытынды мемлекеттiк аттестаттау жүргiзудiң үлгi ережесiн бекiту туралы» Қазақстан Республикасы Бiлiм және ғылым министрiнiң 2008 жылғы 18 наурыздағы № 125 бұйрығына (Нормативтiк құқықтық актiлердi мемлекеттiк тiркеу тiзiлiмiнде № 5191 тiркелген, «Заң газетiнде» 2008 жылғы 30 мамырдағы № 81 (1307) жарияланған) мынадай өзгерiстер енгiзiлсiн:осы бұйрықпен бекiтiлген Бастауыш, негiзгi орта, жалпы орта бiлiмнiң бiлiм беретiн оқу бағдарламаларын iске асыратын бiлiм беру ұйымдарындағы бiлiм алушылардың үлгерiмiне ағымдық бақылаудың, оларды аралық және қорытынды аттестаттаудың үлгi ережесiнде (бұдан әрi - Ереже):4-тармақ мынадай редакцияда жазылсын:«4. 5-8 (9), 10 (11)-сыныптардан келесi сыныпқа емтихан бағаларын есепке ала отырып, барлық оқу пәндерi бойынша жылдық және қорытынды бағалары «3», «4», «5» болған бiлiм алушылар көшiрiледi.Барлық оқу пәндерi бойынша жылдық бағалары «5» болған 5-8 (9), 10 (11)-сыныптардың бiлiм алушылары келесi сыныпқа емтихансыз көшiрiледi.»;11, 12, 13 және 14-тармақтар мынадай редакцияда жазылсын:«11. Негiзгi орта, жалпы орта бiлiм беру оқу бағдарламаларын меңгеру бiлiм алушылардың мiндеттi қорытынды аттестаттауымен аяқталады және мынадай нысандарда өткiзiледi:1) 9 (10)-сыныптардың бiлiм алушылары үшiн қорытынды емтихан;2) 11 (12)-сыныптардың бiлiм алушылары үшiн ұлттық бiрыңғай тестiлеу (бұдан әрi - ҰБТ) немесе мемлекеттiк бiтiру емтихандары.12. Орта бiлiмнен кейiнгi немесе жоғары бiлiм беру ұйымдарына оқуға түсуге тiлек бiлдiрген бiтiрушiлер, жалпы орта бiлiм туралы «Алтын белгi» аттестатын, жалпы орта бiлiм туралы үздiк аттестатын алуға үмiткерлер, ағымдағы жылғы жалпы бiлiм беретiн пәндерден республикалық олимпиадалар мен оқушылардың ғылыми жобалар жарысының жүлдегерлерi үшiн қорытынды аттестаттау мiндеттi түрде ҰБТ нысанында өтедi.Тiзбесiн бiлiм саласындағы уәкiлеттi орган анықтайтын жалпы бiлiм беретiн пәндер бойынша халықаралық олимпиадалар мен ғылыми жобалар конкурстарының (ғылыми жарыстардың) соңғы үш жылдағы жеңiмпаздары мен жүлдегерлерi, сондай-ақ жалпы бiлiм беретiн пәндер бойынша ағымдағы жылғы осы халықаралық олимпиадалар мен ғылыми жобалар конкурстарының (ғылыми жарыстардың) қатысушылары, «Назарбаев Зияткерлiк мектептерi» дербес бiлiм беру ұйымдарының, халықаралық мектептердiң бiтiрушiлерi осы бұйрыққа 1-1-қосымшаға сәйкес жалпы бiлiм беретiн пәндер бойынша жалпы орта бiлiм туралы аттестаттың қорытынды бағаларын ҰБТ сертификаттарының балына ауыстыру шкаласы негiзiнде берiлген ҰБТ сертификатын алу арқылы ҰБТ-дан босатылады.ҰБТ-ға қатысуға тiлек бiлдiрмеген бiтiрушiлер қорытынды аттестаттауды бiлiм беру ұйымында мемлекеттiк бiтiру емтиханы нысанында өтедi.13. Халықаралық оқушылар алмасу желiсi бойынша шетелдерде бiлiм алған оқушылар, республикалық музыкалық мектеп-интернаттардың бiтiрушiлерi, «Бiлiм алушыларды қорытынды аттестаттаудың кейбiр мәселелерi туралы» Қазақстан Республикасы Үкiметiнiң 2012 жылғы 27 ақпандағы № 261 қаулысымен белгiленген жағдайларда ҰБТ-ға қатыспаған бiлiм алушылар қорытынды аттестаттаудан бiлiм беру ұйымдарында пәндер бойынша мемлекеттiк бiтiру емтихандары нысанында өтедi.14. Бiлiм алушыларды қорытынды атестаттауды қорытынды емтихан және мемлекеттiк бiтiру емтихандарын өткiзу жөнiндегi комиссия (бұдан әрi - емтихан комиссиясы) жалпы бiлiм беру ұйымдарында өткiзедi.Бiлiм беру ұйымдарының басшылары басқаратын емтихан комиссияларының құрамына бiлiм беру ұйымдары басшыларының орынбасарлары, әдiстемелiк бiрлестiк жетекшiлерi, пән мұғалiмдерi кiредi.Емтихан комиссияларының саны мен жеке құрамы (кемiнде 5 адам) жыл сайын 20 сәуiрден кешiктiрiлмей бiлiм беру ұйымы басшысының бұйрығымен бекiтiледi және күнтiзбелiк жыл бойы күшiнде болады.»;16-тармақ мынадай редакцияда жазылсын:«16. Қорытынды аттестаттау өткiзiлетiн оқу пәндерiнiң тiзбесiн және 9 (10) сыныптардың бiлiм алушылары үшiн қорытынды емтихан, 11 (12) сыныптардың бiлiм алушылары үшiн ҰБТ және мемлекеттiк бiтiру емтихандарын өткiзу мерзiмiн Қазақстан Республикасы Бiлiм және ғылым министрлiгi (бұдан әрi - Министрлiк) белгiлейдi.»;21-тармақ мынадай редакцияда жазылсын:«21. Қорытынды аттестаттаудың нәтижесi бойынша:1) бiр немесе екi пәннен қанағаттанарлықсыз баға алған 9 (10) және 11 (12)-сыныптарының бiлiм алушыларына бiлiм беру ұйымдарында тиiстi оқу пәндерi бойынша емтихан нысанында қайта қорытынды аттестаттауға рұқсат етiледi;Тиiстi оқу пәндерi бойынша 9 (10) сыныптардың бiлiм алушылары үшiн қайта қорытынды емтихандарды және 11 (12) сыныптардың бiлiм алушылары үшiн мемлекеттiк бiтiру емтихандарын өткiзу мерзiмiн облыстық, Астана және Алматы қалалық бiлiм басқармалары, сондай-ақ облыстық бiлiм басқармаларының келiсiмiмен аудандық және қалалық бiлiм бөлiмдерi ағымдағы жылдың 25 маусымынан кешiктiрмей белгiлейдi.2) үш немесе одан да көп пәндерден қанағаттанарлықсыз бағалары бар 9 (10)-сыныптың бiлiм алушылары қайта оқу жылына қалдырылады;3) үш немесе одан да көп пәндерден қанағаттанарлықсыз бағалары бар 11 (12)-сыныптың бiлiм алушыларына олардың жалпы орта бiлiмнiң толық оқу курсын өткендiгi туралы белгiленген үлгiдегi анықтама берiледi.Келесi оқу жылы аяқталғаннан кейiн жалпы орта бiлiмнiң толық оқу курсын өткендiгi туралы анықтама алған бiлiм алушыларды бiлiм беру ұйымдарында тиiстi оқу пәндерi бойынша емтихан нысанында қайта қорытынды аттестаттауға рұқсат етiледi.»;22-тармақ алынып тасталсын;25-тармақ мынадай редакцияда жазылсын:«25. Бiлiм алушыларды қорытынды аттестаттаудан босату туралы бұйрық мынадай құжаттар негiзiнде шығарылады:1) мектеп дәрiгерiнiң (ауылдық жерде - аудандық педиатрдың) ұсынысы бойынша жасалған бiлiм алушының тұрғылықты жерiндегi емхананың дәрiгерлiк-консультациялық комиссиясының қорытындысы.2) педагогикалық кеңес шешiмiнiң көшiрмесi және мектептiң қолдау хаты;3) үлгерiм табельдерi және бiлiм алушының тәртiбi.Осы тармақтың 2) және 3) тармақшаларында көрсетiлген құжаттар бiлiм беру ұйымы басшысының қолымен және бiлiм беру ұйымының мөрiмен расталады.»;28-тармақ алынып тасталсын;31 және 32-тармақтар мынадай редакцияда жазылсын:«31. 9 (10), 11 (12)-сыныптарының бiлiм алушыларын мерзiмiнен бұрын қорытынды аттестаттауға бiлiм алушылар шетелге оқуға түсу үшiн кеткенде немесе тұрғылықты орнын шетелге ауыстырған жағдайда жiберiледi және оқу жылының аяқталуына дейiн 2 ай бұрын қорытынды емтихандар немесе мемлекеттiк бiтiру емтихандары нысанында өткiзiледi.32. Даму мүмкiндiгi шектеулi балаларға арналған арнаулы түзеу мекемелерiнде қорытынды емтихандарды және мемлекеттiк бiтiру емтихандарын өткiзу қажеттiлiгi туралы мәселенi медициналық диагнозына сәйкес жергiлiктi бiлiм беру органдары шешедi.»;5-бөлiмнiң атауы мынадай редакцияда жазылсын:«5. Қорытынды емтихандарды және мемлекеттiк бiтiру емтихандарын өткiзу тәртiбi»;79 және 80-тармақтар мынадай редакцияда жазылсын:«79. Кезектi емтиханнан «2» алған 9 (10) және 11 (12)-сыныптардың бiлiм алушылары келесi емтиханға жiберiледi.80. Негiзгi орта бiлiм туралы үздiк куәлiктi алуға үмiткер республикалық мектеп-интернаттардың 9-сынып бiлiм алушыларының жазбаша емтихан жұмыстарын қарау үшiн Қазақстан Республикасы Бiлiм және ғылым министрiнiң бұйрығымен Бiлiм алушыларды қорытынды аттестаттау жөнiндегi республикалық комиссия (бұдан әрi - комиссия) құрылады.Бiлiм беру саласындағы уәкiлеттi орган қалыптастыратын және өкiлi басқаратын комиссия құрамына пән мұғалiмдерi, бағынысты ұйымдардың өкiлдерi қосылады. Комиссия мүшелерiнiң саны он бес адамнан кем болмауы керек.»;90-тармақ мынадай редакцияда жазылсын:«90. Аттестаттаудан өту үшiн өтiнiштi, ағымдағы оқу жылының 1 желтоқсанынан кешiктiрмей беруге болады.Тұлғаны экстернат нысанында аттестаттауға жiберу туралы бiлiм беру ұйымының бұйрығы оқу жылының аяғында қабылданады.».2. Мектепке дейiнгi және орта бiлiм департаментi (Ж.А. Жонтаева):1) осы бұйрықтың белгiленген тәртiппен Қазақстан Республикасы Әдiлет министрлiгiнде мемлекеттiк тiркелуiн қамтамасыз етсiн;2) мемлекеттiк тiркеуден өткеннен кейiн осы бұйрықты бұқаралық ақпарат құралдарында жарияласын.3. Осы бұйрықтың орындалуын бақылау Бiлiм және ғылым вице-министрi М. Әбеновке жүктелсiн.4. Осы бұйрық алғаш рет ресми жарияланғаннан кейiн күнтiзбелiк он күн өткен соң қолданысқа енгiзiледi.*Министр Б. Жұмағұлов* |